Πασχαλινά γαρδουμάκια ή γαρδουμπάκια Χανίων
Η συνταγή θέλει τα γαρδουμάκια με ντομάτα. Εξίσου γευστικά είναι, όμως, και με αυγολέμονο.
1 1⁄2 κιλό αρνίσια έντερα, καλά καθαρισμένα* , 1 κοιλιά αρνίσια (παραγγέλνουμε εγκαίρως από τον κρεοπώλη), 1/2 κιλό ποδαράκια, καθαρισμένα καλά από τον κρεοπώλη , 1 ξερό κρεμμύδι, σε ψιλά καρέ , 600 γρ. ολόκληρα ντοματάκια κονσέρβας, σε ψιλά καρέ , 2 κουτ. γλυκού ντοματοπελτές, 1 κιλό κολοκυθάκια, σε λεπτά μπαστουνάκια (προαιρετικά) , 200 ml ελαιόλαδο , αλάτι, φρεσκοτριμμένο πιπέρι
Για να φτιάξουμε τα γαρδουμπάκια, ξεκινάμε κόβωντας την κοιλιά σε λωρίδες μακρόστενες, πάχους 2 - 3 εκ.Τυλίγουμε ένα κομμάτι κοιλιά με το έντερο σαν μικρό κοκορέτσι. Τυλίγουμε και κάθε ποδαράκι με έντερο.  Σε κατσαρόλα με άφθονο νερό που κοχλάζει ζεματίζουμε τα ρολά για 3-4 λεπτά και στραγγίζουμε. Σε μια φαρδιά κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι για 2 - 3 λεπτά, μέχρι να μαλακώσει. Ρίχνουμε και τα γαρδούμια και ανακατεύουμε απαλά για 3 - 4 λεπτά, μέχρι να ροδίσουν από όλες τις πλευρές.Ρίχνουμε νερό που να τα καλύπτει, αλατοπίπερο και μαγειρεύουμε για 2 ώρες, μέχρι να μαλακώσουν.Προσθέτουμε την ντομάτα, τον πελτέ, τα κολοκυθάκια και αλατοπίπερο και μαγειρεύουμε για άλλα 30 λεπτά, μέχρι να δέσει η σάλτσα.
Αρνί,Κολοκυθάκια,Ντομάτα,Πάσχα